CELEX: 32011R0337
Language: lt
Date: 2011-04-07 00:00:00
Title: 2011 m. balandžio 7 d. Komisijos reglamentas (ES) Nr. 337/2011 dėl leidimo naudoti endo-1,4-beta-ksilanazės ir endo-1,3(4)-beta-gliukanazės fermentinį preparatą kaip pašarų priedą naminiams paukščiams, nujunkytiems paršeliams ir penimoms kiaulėms (leidimo turėtojas Danisco Animal Nutrition )  Tekstas svarbus EEE

8.4.2011   
            
            
               LT
            
            
               Europos Sąjungos oficialusis leidinys
            
            
               L 94/19
            
         KOMISIJOS REGLAMENTAS (ES) Nr. 337/2011
   2011 m. balandžio 7 d.
   dėl leidimo naudoti endo-1,4-beta-ksilanazės ir endo-1,3(4)-beta-gliukanazės fermentinį preparatą kaip pašarų priedą naminiams paukščiams, nujunkytiems paršeliams ir penimoms kiaulėms (leidimo turėtojas Danisco Animal Nutrition)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateikta paraiška suteikti leidimą naudoti šio reglamento priede nurodytą preparatą. Kartu su paraiška buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Paraiška pateikta dėl leidimo naudoti priede nurodytą preparatą kaip naminiams paukščiams, nujunkytiems paršeliams ir penimoms kiaulėms skirtą pašarų priedą, priskirtiną priedų kategorijai „zootechniniai priedai“.
            
         
               (4)
            
            
               Europos maisto saugos tarnyba (toliau – Tarnyba) 2010 m. lapkričio 10 d. paskelbtoje nuomonėje (2) padarė išvadą, kad siūlomomis naudojimo sąlygomis priede nurodytas preparatas nedaro nepageidaujamo poveikio gyvūnų sveikatai, žmonių vartotojų sveikatai arba aplinkai ir kad šis priedas gali pagerinti tikslinių rūšių zootechninius parametrus. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Europos Sąjungos etaloninė pašarų priedų laboratorija.
            
         
               (5)
            
            
               Įvertinus priede nurodytą preparatą nustatyta, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų mitybos priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2010 m.); 8(12):1916.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai
                  
               
            
                  4a15
               
               
                  
                     Danisco Animal Nutrition
                  
               
               
                  
                               
                           
                           
                              Endo-1,4-beta-ksilanazė
                              EC 3.2.1.8
                           
                        
                               
                           
                           
                              Endo-1,3(4)-beta-gliukanazė
                              EC 3.2.1.6
                           
                        
               
                  
                               
                           
                           
                              
                                 Priedo sudėtis
                              
                              Endo-1,4-beta-ksilanazės, gautos iš Trichoderma reesei (ATCC PTA 5588), ir endo-1,3(4)-beta-gliukanazės, gautos iš Trichoderma reesei (ATCC SD 2106), preparatas (skystos ir kietos formos), kurio minimalus aktyvumas atitinkamai 12 200 U (1)/g ir 1 520 U (2)/g.
                           
                        
                               
                           
                           
                              
                                 Veikliosios medžiagos apibūdinimas
                              
                              Endo-1,4-beta-ksilanazė, gauta iš Trichoderma reesei (ATCC PTA 5588), ir endo-1,3(4)-beta-gliukanazė, gauta iš Trichoderma reesei (ATCC SD 2106)
                           
                        
                               
                           
                           
                              
                                 Analizės metodai
                                  (3)
                              
                              Priede, premiksuose ir pašaruose esančios veikliosios medžiagos apibūdinimas:
                              
                                          —
                                       
                                       
                                          kolorimetrinis metodas, matuojant vandenyje tirpius dažus, endo-1,4-beta-ksilanazės atpalaiduotus iš azurino, skersiniu ryšiu susietų su kviečių arabinoksilano substratais;
                                       
                                    
                                          —
                                       
                                       
                                          kolorimetrinis metodas matuojant vandenyje tirpius dažus, endo-1,3(4)-beta-gliukanazės atpalaiduotus iš azurino, skersiniu ryšiu susietų su miežių beta-gliukano substratais.
                                       
                                    
                        
               
                  Penimi kalakutai ir auginami veislei kalakutai
                  Vištos dėdeklės
               
               
                  —
               
               
                  
                               
                           
                           
                              endo-1,4-beta-ksilanazė
                              1 220 U
                           
                        
                               
                           
                           
                              endo-1,3(4)-beta-gliukanazė
                              152 U
                           
                        
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Naudoti pašaruose, kuriuose daug nekrakmolinių polisacharidų (ypač betagliukanų ir arabinoksilanų), pvz., kurių sudėtyje yra daugiau kaip 30 % kviečių, miežių, rugių ir (arba) kvietrugių.
                           
                        
                              3.
                           
                           
                              Sauga: tvarkant produktą reikia dėvėti kvėpavimo organų apsaugą, akinius ir pirštines.
                           
                        
                              4.
                           
                           
                              Paršeliams (nujunkytiems), kurių svoris neviršija 35 kg.
                           
                        
               
                  2021 m. balandžio 28 d.
               
            
                  Kiti naminiai paukščiai
                  Paršeliai (nujunkyti)
                  Penimos kiaulės
               
               
                  endo-1,4-beta-ksilanazė
                  610 U
                  endo-1,3(4)-beta-gliukanazė:
                  76 U
               
            
         (1)  1 U – fermento, kuris, esant pH 4,2 ir 50 °C temperatūrai, iš kviečių arabinoksilano atpalaiduoja 0,48 μmol redukuojančio cukraus (ksilozės ekvivalentas) per minutę, kiekis.
      
         (2)  1 U – fermento, kuris, esant pH 5,0 ir 50 °C temperatūrai, iš miežių gliukano atpalaiduoja 2,4 μmol redukuojančio cukraus (gliukozės ekvivalentas) per minutę, kiekis.
      
         (3)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje www.irmm.jrc.be/crl-feed-additives.